กลยุทธ์สร้างรายได้ตลอดชีพ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

ธีระ ภู่ตระกูล
หากไม่คิดเรื่องอัตราเงินเฟ้อแล้ว เงินสดและพันธบัตรก็ถือเป็นการออมที่เหมาะสม แต่ตัวเลขเงินเฟ้อปานกลางที่ระดับ 3% ต่อปี อำนาจการซื้อของคุณจะถูกปรับลดลงเหลือครึ่งหนึ่งภายในช่วงเวลา 25 ปี ดังนั้นคุณจำเป็นที่จะต้องมีการลงทุนเพื่อให้เกิดดอกผลเติบโตขึ้นมาในอนาคต อย่างไรก็ดี เมื่อคุณใส่หุ้นเพิ่มเข้าไปในพอร์ตลงทุนคุณก็มีความเสี่ยงเพิ่มขึ้น กลยุทธ์การลงทุนข้อหนึ่งที่ช่วยสร้างรายได้ในปีแรกๆ ของการเกษียณอายุ และย้ายการลงทุนหุ้นซึ่งเป็นการลงทุนที่ค่อนข้างเสี่ยงออกไปเป็นการลงทุนระยะยาว ทำได้โดยแบ่งทรัพย์สินออกเป็น 5 ระดับ และใส่เงินเข้าไปในแต่ละระดับให้เพียงพอและเหมาะกับแนวทางการลงทุน เพื่อสร้างผลตอบแทนสำหรับการเกษียณอายุในแต่ละช่วง
ช่วงแรกของกลยุทธ์สร้างรายได้ตลอดชีพเน้นไปที่การการันตีผลตอบแทนโดยไปที่อายุของพันธบัตร เช่น 1, 2, 3, 4 และ 5 ปี เป้าหมายคือการเพิ่มหรือเติมตะกร้ารายได้ในทุกๆ 5 ปี ผู้ที่เกษียณอายุมักเป็นกังวลเกี่ยวกับความมั่นคงของรายได้มากกว่าเรื่องอัตราผลตอบแทนจากการลงทุน และคุณก็ไม่สามารถตามไล่ล่าทั้งสองอย่างนี้ไปพร้อมๆ กันได้ แต่เป้าหมาย 2 อย่างนี้จะบรรลุได้หากคุณมีการแบ่งสัดส่วนเงินลงทุนของคุณออกเป็นระยะสั้น ระยะปานกลาง และระยะยาว ตามความจำเป็นในการใช้จ่ายของคุณ
ผมขอยกตัวอย่างอีกวิธีหนึ่งที่อาจใช้ได้ คือ พีระมิดความเสี่ยง (The Classic Risk Pyramid) โมเดลพีระมิดความเสี่ยงที่ว่านี้ก็คือ คุณมีฐานข้างล่างสุดเป็นการลงทุนที่ปลอดภัย อย่างเช่นเงินฝากหรือกองทุนตลาดเงิน แล้วเอาการลงทุนที่เสี่ยงมากสุดไว้ข้างบนสุด โดยถัดจากพีระมิดชั้นล่างสุดขึ้นมาก็เป็นการลงทุนในพันธบัตร ถัดขึ้นมาอีกก็เป็นกองทุนหุ้นประเภทต่างๆ ส่วนการลงทุนทางเลือกซึ่งหมายถึงสินค้าโภคภัณฑ์และอสังหาริมทรัพย์ก็เอาไว้ชั้นบนสุด ซึ่งถือว่าเสี่ยงมากในโมเดลคลาสสิกนี้ แม้คุณจะมีการกระจายการลงทุนแล้วก็ตาม ทรัพย์สินทั้งหมดก็ยังมีความเสี่ยงไปพร้อมๆ กัน (ดูตารางที่ 1 – พีระมิดแห่งความเสี่ยงแบบดั้งเดิม)
เมื่อคุณเอาแท่งพีระมิดวางลงในแนวนอน (ดูตารางที่ 2 – มุมมองแบบใหม่ของพีระมิดแห่งความเสี่ยง) จะกลายเป็นว่าคุณใช้หลักการลงทุนแบบอนุรักษ์สุดๆ ในช่วงเริ่มต้นของการเกษียณอายุคุณจะลงทุนแบบที่ไม่มีความเสี่ยงเลย แล้วจึงค่อยเพิ่มความเสี่ยงขึ้นเรื่อยๆ จนถึงปีท้ายๆ ทรัพย์สินของคุณจะมีช่วงเวลาให้เติบโตได้หลายปี เผลอๆ อาจเป็น 10 ปีทีเดียว สร้างแหล่งรายได้การเกษียณที่มั่นคงในอนาคต กลยุทธ์แบ่งทรัพย์สินเพื่อสร้างผลตอบแทน สามารถทำให้คุณบรรลุเป้าหมายทั้งในเรื่องความมั่นคงของรายได้และอัตราผลตอบแทนที่ดีในการลงทุน 
หากผู้อ่านยังไม่ค่อยเข้าใจดีนักในข้อเขียนและคำอธิบายของผม ไม่ต้องกังวลไปหรอกครับ ท่านสามารถศึกษากลยุทธ์การลงทุนที่สร้างรายได้แบบตลอดชีพได้จากเว็บไซต์ที่ผมให้ชื่อไว้ด้านท้ายบทความ ผมอาจจะผิดหวังที่ไม่ได้มาเอาดีในทางเล่นกีตาร์ แต่ก็หวังว่าจะสามารถเป็น Rock Star ที่มีชื่อเสียงใน MTV ได้ครับ
http://inflmmovie.com
http://www.colemanadvisorygroup.com